ai4bharat/Pralekha huggingface dataset:
কর্মী, জন-অভিযোগএবংপেনশনমন্ত্রক
জনসাধারণের ক্ষোভ ও অভিযোগ নিরসনে সরকারি প্রক্রিয়া ও পদক্ষেপ প্রসঙ্গে রাজ্যসভায় তথ্য পেশ
নয়াদিল্লি, ২ আগস্ট, ২০১৮
জন-অভিযোগগুলির নিষ্পত্তিতে সরকার কেন্দ্রীয়ভাবে জন-অভিযোগের নিষ্পত্তি ও নজরদারি ব্যবস্থা চালু করেছে। এটি হল এক অনলাইন প্রক্রিয়া যার মাধ্যমে সাধারণ মানুষের ক্ষোভ ও অভিযোগ নিরসনের ব্যবস্থা করা হয়। অভিযোগ দাখিল এবং তা নিরসনের সর্বশেষ পরিস্থিতি জানার জন্য সংশ্লিষ্ট নাগরিকরা http://pgportal.gov.in – এই ওয়েব পোর্টালটির সুযোগ গ্রহণ করতে পারেন।
রাজ্যসভায় আজ এক প্রশ্নের লিখিত জবাবে এই তথ্য পেশ করে উত্তর-পূর্বাঞ্চলীয় বিকাশ দপ্তর , প্রধানমন্ত্রীর কার্যালয়, কর্মী, জন-অভিযোগ ও পেনশন এবং পরমাণু শক্তি ও মহাকাশ দপ্তরের প্রতিমন্ত্রী ডঃ জিতেন্দ্র সিং বলেন যে প্রধানমন্ত্রীর দপ্তর , রাষ্ট্রপতির সচিবালয়, ক্যাবিনেট সচিবালয়ের জন-অভিযোগ দপ্তর  এবং পেনশনভোগীদের কল্যাণ সম্পর্কিত দপ্তর -এর মাধ্যমেও ক্ষোভ ও অভিযোগ দাখিল করা যায়। এছাড়াও, একটি মোবাইল অ্যাপের সাহায্যেও নাগরিকরা তাঁদের ক্ষোভ ও অভিযোগকে তুলে ধরতে পারেন।
এ বছর ২৬শে জুলাই বিকাল ৫-৩০ মিনিট পর্যন্ত প্রাপ্ত তথ্য অনুযায়ী, অভিযোগ পেশ ও তার নিরসন সম্পর্কিত একটি তালিকাও এদিন রাজ্যসভায় তুলে ধরেন ডঃ জিতেন্দ্র সিং। তালিকাটি হল :
|
|
সংশ্লিষ্ট মাস
|
|
এ পর্যন্ত পাওয়া অভিযোগ
|
|
এ মাসে পাওয়া অভিযোগ
|
|
অভিযোগ নিষ্পত্তির সংখ্যা
|
|
মে
|
|
১০৪৬৩৮
|
|
১০৩৮০৩
|
|
১০৬৬৭৩
|
|
জুন
|
|
১০১৭৬৮
|
|
৯২৯৪১
|
|
৮৪০০৯
|
|
জুলাই
|
|
১১০৭০০
|
|
৭৯২৬০
|
|
৮৮৭৭৮
ডঃ জিতেন্দ্র সিং আরও জানান যে ক্ষোভ ও অভিযোগ নিরসনের কেন্দ্রীয় ব্যবস্থাটির সঙ্গে কেন্দ্রীয় সরকারি সবক’টি দপ্তর ও মন্ত্রকই যুক্ত রয়েছে।
CG/SKD/DM/…
(Visitor Counter : 15
কেন্দ্রীয়মন্ত্রিসভা
প্রধানমন্ত্রী গরিব কল্যাণ যোজনার  আওতায় জাতীয় খাদ্য সুরক্ষা আইনের সুফলভোগীদের জুলাই থেকে নভেম্বর পর্যন্ত আরও পাঁচ মাস অতিরিক্ত খাদ্যশস্য বন্টনে কেন্দ্রীয় মন্ত্রিসভার অনুমোদন
নয়াদিল্লি, ২৩ জুন, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে জাতীয় খাদ্য সুরক্ষা আইনের সুফলভোগীদের পাশাপাশি, প্রত্যক্ষ সুবিধা হস্তান্তর পেয়ে থাকেন এমন অন্ত্যোদয় অন্ন যোজনার আওতাভুক্ত পরিবারগুলির সর্বাধিক ৮১ কোটি ৩৫ লক্ষ সুফলভোগীকে ব্যক্তি পিছু ৫ টাকা কেজি দরে নিখরচায় জুলাই থেকে নভেম্বর পর্যন্ত আরও পাঁচ মাস অতিরিক্ত খাদ্যশস্য বন্টনের প্রস্তাব অনুমোদিত হয়েছে। প্রধানমন্ত্রী গরিব কল্যাণ যোজনার চতুর্থ পর্যায়ে ঐ সুফলভোগীদের অতিরিক্ত খাদ্যশস্য বন্টন করা হবে।
সুনির্দিষ্ট গণবন্টন ব্যবস্থার আওতায় সর্বাধিক ৮১ কোটি ৩৫ লক্ষ ব্যক্তিকে নিখরচায় মাথা পিছু ৫ কেজি করে আরও পাঁচ মাস অতিরিক্ত খাদ্যশস্য বন্টনের দরুণ ভর্তুকি খাতে সরকারের ৬৪ হাজার ৩১ কোটি টাকা খরচ হবে বলে মনে করা হচ্ছে। কেন্দ্রীয় সরকার এই কর্মসূচির আওতায় রাজ্য/কেন্দ্রশাসিত অঞ্চলগুলির কোনও সহায়তা ছাড়াই যাবতীয় খরচ বহন করে। এমনকি, জাতীয় খাদ্য সুরক্ষা আইনের আওতায় ৮১ কোটি ৩৫ লক্ষ সুফলভোগীর কাছে অতিরিক্ত খাদ্যশস্য পৌঁছে দিতে পরিবহণ ও অন্যান্য খরচ মিলিয়ে সরকারের প্রায় ৩ হাজার ২৩৪ কোটি ৮৫ লক্ষ টাকা খরচ হবে। এরফলে, খাদ্যশস্যে ভর্তুকি এবং পরিবহণ সহ অন্যান্য খাতে সরকারের মোট খরচ বেড়ে হবে ৬৭ হাজার ২৬৬ কোটি ৪৪ লক্ষ টাকা।
কেন্দ্রীয় খাদ্য ও গণবন্টন দপ্তর গম/চাল বন্টনের বিষয়টি স্থির করবে। এমনকি, এই দপ্তর প্রধানমন্ত্রী গরিব কল্যাণ অন্ন যোজনার তৃতীয় ও চতুর্থ পর্যায়ে খাদ্যশস্য সংগ্রহ তথা বন্টনের সময়সীমা বাড়ানোর বিষয়েও সিদ্ধান্ত নিতে পারে। বর্ষা, তুষারপাত প্রভৃতির মতো প্রতিকূল আবহাওয়াজনিত পরিস্থিতির প্রেক্ষিতে এবং কোভিড-১৯ জনিত নিষেধাজ্ঞার বিষয়গুলি বিবেচনায় রেখে খাদ্যশস্য সংগ্রহ ও তা বন্টনের বিষয়টিতে যথোপযুক্ত সিদ্ধান্ত নেওয়া হবে।
জাতীয় খাদ্য সুরক্ষা আইনের আওতায় সুফলভোগীদের বন্টনের জন্য প্রায় ২০৪ লক্ষ মেট্রিক টন অতিরিক্ত খাদ্যশস্যের প্রয়োজন। এই অতিরিক্ত খাদ্যশস্য সুফলভোগীদের হাতে পৌঁছলে করোনা ভাইরাসের দরুণ অর্থ-ব্যবস্থায় যে বিপত্তির সৃষ্টি হয়েছে, তার ফলে দরিদ্র মানুষের কষ্ট খানিকটা লাঘব করা যাবে। এই লক্ষ্যে সরকার আগামী পাঁচ মাসে কোনও দরিদ্র পরিবার যাতে খাদ্যশস্যের অভাবে কষ্ট না পায়, তা নিশ্চিত করতেই বিনামূল্যে অতিরিক্ত খাদ্যশস্য বন্টনের পদক্ষেপ নেওয়া হয়েছে।
CG/BD/SB
(Visitor Counter : 219
সারওরসায়নমন্ত্রক
কেন্দ্রীয় মন্ত্রী ডক্টর মনসুখ মান্ডভিয়া রাজ্যগুলিতে ডিএপি, ইউরিয়ার প্রাপ্যতা নিয়ে পর্যালোচনা বৈঠক করেছেন; দেশে সারের পর্যাপ্ত উৎপাদন হয়েছে, কোনো ঘাটতি নেই
আমাদের সারের বিকল্প হিসেবে ন্যানো ইউরিয়া ব্যবহার করতে হবে যা মাটিকে সুরক্ষিত করে এবং উৎপাদনশীলতা বাড়ায়
নতুন দিল্লি, ২৩ নভেম্বর, ২০২১
'দেশে যথেষ্ট পরিমাণে সারের উৎপাদন হয়েছে এবং কোনরকম ঘাটতি নেই।' কেন্দ্রীয় সার ও রসায়ন মন্ত্রী শ্রী মনসুখ মান্ডভিয়া আজ রাজ্যগুলির কৃষি মন্ত্রীদের সঙ্গে ভার্চুয়াল পর্যালোচনা বৈঠকে এই তথ্য জানিয়েছেন।
এই বৈঠকে ১৮ টি রাজ্যের কৃষি মন্ত্রীরা অংশ নিয়েছিলেন।
কেন্দ্রীয় মন্ত্রী বলেন, কৃষিক্ষেত্রে বিশেষত কৃষকদের কাছে সারের প্রয়োজনীয়তা বিষয়ে ব্যবস্থাপনার দায়িত্ব কেন্দ্র এবং রাজ্য সরকারের। তিনি বলেন, গত কয়েক মাসে ডিএপি' র চাহিদা পূরণের ক্ষেত্রে রাজ্য গুলি পূর্ণ সহযোগিতা করেছে। তাদের সম্মিলিত প্রচেষ্টার ফলে কেন্দ্রীয় সার ও রসায়ন মন্ত্রকের সঙ্গে রাজ্যগুলির মধ্যে সমন্বয় গড়ে উঠেছে।
কেন্দ্রীয় মন্ত্রী উল্লেখ করেন যে, সারের ড্যাশবোর্ড রাজ্যের মন্ত্রীদের আগেই জানানো হয়েছে। যা প্রায় গত দুমাস আগে থেকে চালু হয়েছে। এছাড়াও বিভিন্ন জেলায় কন্ট্রোলরুম খোলা হয়েছে। যা বিভিন্ন জেলায় সারের পর্যাপ্ত পরিমাণ নিশ্চিত করতে সাহায্য করছে। সাতদিন ২৪ ঘন্টা এই কন্ট্রোলরুম কাজ করছে। কেন্দ্রীয় মন্ত্রী বলেন, বিভিন্ন জেলায় পর্যাপ্ত পরিমাণে সার রয়েছে। কেন্দ্র কোনরকম বিলম্ব ছাড়াই রাজ্যগুলিকে সার সরবরাহ করছে। প্রধানমন্ত্রীর নির্দেশে কেন্দ্র স্যার এর উপর ভর্তুকি মেটাতে প্রতিশ্রুতিবদ্ধ বলে শ্রী মান্ডভিয়া উল্লেখ করেন। তিনি বলেন, আসন্ন রবি মরশুমে দেশে ইউরিয়া সারের চাহিদা মেটাতে কেন্দ্র নিরলসভাবে কাজ করছে।
তিনি বলেন, সারের বিকল্পগুলি আমাদের অন্বেষণ করা উচিত। যেমন ন্যানো ইউরিয়া এবং জৈব সার। যা মাটিকে সুরক্ষিত করে এবং ফসলের উৎপাদন বাড়ায়। ইতিমধ্যেই ইফকো ন্যানো ইউরিয়া উৎপাদন শুরু করেছে। এছাড়া, ন্যানো ডিএপি' র কাজ চলছে বলে তিনি জানান।
CG/ SB
(Visitor Counter : 93
প্ৰধানমন্ত্ৰীৰ কাৰ্যালয়
৪৯ সংখ্যক ৰাজ্যপাল সন্মিলনৰ উদ্বোধন পৰ্বত প্ৰধানমন্ত্ৰীৰ ভাষণ
ৰাষ্ট্ৰপতি ভৱনত আজি অনুষ্ঠিত ৪৯ সংখ্যক ৰাজ্যপাল সন্মিলনত প্ৰধানমন্ত্ৰী শ্ৰী নৰেন্দ্ৰ মোদীয়ে উদ্বোধনী ভাষণ আগবঢ়ায়।
এই উপলক্ষে আগবঢ়োৱা ভাষণত প্রধানমন্ত্রীয়ে দেশবাসীয়ে যাতে বিভিন্ন কেন্দ্রীয় প্রকল্প আৰু আঁচনিৰ সর্বোচ্চ সুফল ভোগ কৰিব পাৰে, তথা তাক নিশ্চিত কৰাত জীৱনৰ বিভিন্ন ক্ষেত্রত ৰাজ্যপালসকলে কেনেদৰে তেওঁলোকৰ অভিজ্ঞতাক কামত লগাব পাৰে সেই বিষয়েও সবিস্তাৰে ব্যাখ্যা কৰে। তেওঁ কয় যে ৰাজ্যপালসকলৰ ভূমিকা কেৱল প্রতিষ্ঠানগতই নহয়, ইয়াৰ সমান্তৰালভাৱে অন্যদিশতো যথেষ্ট গুৰুত্বপূর্ণ আছে। দেশৰ যুক্তৰাষ্ট্রীয় আৰু সাংবিধানিক কাঠামোৰ মাজত থাকি তেওঁলোকে কাম কৰি যাব পাৰে।
ৰাজ্যপালসকলে দেশৰ জনজাতি সম্প্রদায়ে যাতে শিক্ষা, ক্রীড়া আৰু বিত্তীয় অন্তর্ভুক্তিমূলক চৰকাৰী আঁচনিসমূহৰ সুযোগ সম্পূর্ণভাৱে গ্রহণ কৰিব পাৰে, সেয়া নিশ্চিত কৰাত এক সহায়ক ভূমিকা পালন কৰিব পাৰে। তেওঁ দেশৰ স্বাধীনতা আন্দোলনত জনজাতিসকলে মুখ্য ভূমিকা পালন কৰিছিল। সেয়েহে, সেই মুক্তি যুঁজাৰুসকলক স্বীকৃতি প্ৰদানৰ লগতে ডিজিটেল মিউজিয়ামত তাক সংৰক্ষণ কৰা উচিত।
ৰাজ্যপালসকলে বিভিন্ন বিশ্ববিদ্যালয় আচার্যৰ ভূমিকাও পালন কৰে। তেওঁ কয় যে যুৱ সমাজৰ মাজত যোগচর্চা সম্পর্কে সজাগতা গঢ়ি তোলাৰ এক সুযোগ হিচাপে ২১ জুনত আন্তঃৰাষ্ট্ৰীয় যোগ দিৱসক কামত লগাব পৰা যায়। অন্যহাতে, মহাত্মা গান্ধীৰ ১৫০ বছৰীয়া জয়ন্তী উদযাপনত দেশৰ বিশ্ববিদ্যালয়সমূহৰো এক বিশেষ ভূমিকা আছে বুলি ভাষণত উল্লেখ কৰে প্ৰধানমন্ত্ৰীয়ে।
ৰাষ্ট্ৰীয় পুষ্টি অভিয়ান, গ্রামীণ বৈদ্যুতিকৰণ আৰু উন্নয়নকামী ৰাজ্যসমূহৰ বাবে বিভিন্ন আঁচনিৰ প্রসংগত প্ৰধানমন্ত্ৰী মোদীয়ে কয় যে বৰ্তমান সময়ত বিদ্যুতৰ সুযোগ পোৱা গাওঁসমূহত ৰাজ্যপালসকলে তেওঁলোকৰ ভ্ৰমণসূচীৰ জৰিয়তে বৈদ্যুতিকৰণৰ সুফলসমূহৰ চৰ জমিন প্রত্যক্ষ কৰিব পাৰে।
প্রধানমন্ত্রীয়ে কয় যে ১৪ এপ্ৰিলৰ পৰা আৰম্ভ হোৱা শেহতীয়া ‘গ্রাম স্বৰাজ অভিযান’ৰ সময়ত দেশৰ ১৬ হাজাৰতকৈ অধিক গাঁৱত সাতখন গুৰুত্বপূর্ণ আঁচনি সম্পূর্ণৰূপে ৰূপায়ণ কৰা হয়। জন-অংশীদাৰিত্বৰ জৰিয়তে এই গাওঁসমূহত সাতটা বিভিন্ন সমস্যাৰ পৰা মুক্ত হয়। অহা ১৫ আগষ্টৰ ভিতৰত আৰু ৬৫ হাজাৰ গাওঁৱক ‘গ্রাম স্বৰাজ অভিযান’ৰ আওতালৈ অনাৰ লক্ষ্য লোৱা হৈছে।
প্ৰধানমন্ত্ৰীয়ে অহা বছৰৰ আৰম্ভনিতে ৫০ সংখ্যক ৰাজ্যপাল সন্মিলন অনুষ্ঠিত কৰিবলৈ পৰামৰ্শ দিয়ে। তেওঁ কয় যে এনে প্ৰচেষ্টাই বাৰ্ষিক অনুষ্ঠানটো অধিক ফলপ্ৰসূ হৈ উঠিব পাৰে।
প্রধানমন্ত্রীরদপ্তর
প্রধানমন্ত্রী ভিডিও কনফারেন্সের মাধ্যমে কলকাতায় পঞ্চম ভারত আন্তর্জাতিক বিজ্ঞান উৎসবের উদ্বোধন করলেন
নয়াদিল্লি, ০৫ নভেম্বর, ২০১৯
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে কলকাতায় আয়োজিত পঞ্চম ভারত আন্তর্জাতিক বিজ্ঞান উৎসবের উদ্বোধন করেছেন।
এই উপলক্ষে প্রধানমন্ত্রী বলেন, এবারের উৎসবের মূল ভাবনা ‘রাইসেন’ তথা উদীয়মান অর্থাৎ, গবেষণা, উদ্ভাবন ও বিজ্ঞান দেশের অগ্রগতির সহায়ক, যা একবিংশ শতাব্দীর ভারতের প্রত্যাশাগুলিকেই প্রতিফলিত করে।
শ্রী মোদী বলেন, সমাজে বিজ্ঞান ও প্রযুক্তির গভীর প্রভাব রয়েছে। এই কারণেই সরকার উদ্ভাবন ও আবিষ্কারের ক্ষেত্রে প্রাতিষ্ঠানিক সহায়তা দিচ্ছে। বিজ্ঞান ও প্রযুক্তির অনুকূল এক মজবুত বাতাবরণ গড়ে তোলার সপক্ষে জোরালো সওয়াল করে তিনি বলেন, দেশে উদ্ভাবনের স্বার্থে যাবতীয় পদক্ষেপ নেওয়া হচ্ছে। দেশে পাঁচ হাজারেরও বেশি অটল টিঙ্কারিং ল্যাব এবং ২০০-রও বেশি অটল ইনকিউবেশন সেন্টার গড়ে তোলা হচ্ছে বলে তিনি উল্লেখ করেন।
প্রধানমন্ত্রী বলেন, ‘আমাদের চিন্তাভাবনা করতে হবে, বিজ্ঞান কিভাবে আমাদের জীবনযাপনকে আরও সরল করে তোলার ক্ষেত্রে সহায়ক হতে পারে। এজন্যই সমাজের স্বার্থে বিজ্ঞানের অত্যন্ত প্রাসঙ্গিকতা রয়েছে। যখন প্রত্যেক বিজ্ঞানী ও নাগরিক এ ব্যাপারে চিন্তাভাবনা করবেন, দেশ তখনই এগিয়ে যাবে’।
দীর্ঘস্থায়ী সমাধান এবং দীর্ঘমেয়াদী সুফল পাওয়ার লক্ষ্যে বিজ্ঞান কিভাবে আমাদের সাহায্য করতে পারে, সে ব্যাপারে প্রত্যেককে গুরুত্ব দেওয়ার আহ্বান জানিয়ে প্রধানমন্ত্রী বলেন, ‘বিজ্ঞান কাজে লাগানোর সময় প্রত্যেককে আন্তর্জাতিক আইন ও মানকগুলির কথাও বিবেচনায় রাখতে হবে’।
তিনি বলেন, ‘আমরা সকলেই জানি যে, দুটি বিষয়ের পরিণাম হ’ল প্রযুক্তি। এগুলি হ’ল – সমস্যার অস্তিত্ব এবং সেইসব সমস্যার সমাধানে আমাদের পরীক্ষা-নিরীক্ষা’।
প্রধানমন্ত্রী আরও বলেন, ‘বিজ্ঞানের ক্ষেত্রে কোনও ব্যর্থতা নেই। আছে কেবল প্রয়াস, গবেষণা ও সাফল্য। আপনারা বিজ্ঞানধর্মী গবেষণামূলক কাজের সময় যদি এই কথাগুলি মনে রাখেন, তা হলে আপনারা গবেষণাধর্মী যে কোনও কাজে এবং জীবনে কোনও রকম সমস্যার সম্মুখীন হবেন না’।
CG/BD/SB
(Visitor Counter : 55
স্বাস্থ্যওপরিবারকল্যাণমন্ত্রক
মহারাষ্ট্র, কেরালা, পাঞ্জাব, কর্ণাটক, গুজরাট এবং তামিলনাড়ুতে প্রতিদিনই নতুন করে আক্রান্তের সংখ্যা বাড়ছে
নতুন দিল্লি, ০৮ মার্চ, ২০২১
মহারাষ্ট্র, কেরালা, পাঞ্জাব, কর্ণাটক, গুজরাট এবং তামিলনাড়ুতে প্রতিদিনই নতুন করে করোনায় আক্রান্তের সংখ্যা বাড়ছে। গত ২৪ ঘন্টায় নতুনকরে আক্রান্তের পরিমাণ দাঁড়িয়েছে ৮৬.২৫ শতাংশ। এর পাশাপাশি গত ২৪ ঘন্টায় মোট ১৮,৫৯৯ জন নতুন করে আক্রান্ত হয়েছেন।
মহারাষ্ট্রে নতুন করে আক্রান্তের সংখ্যা সর্বাধিক বেড়ে হয়েছে ১১,১৪১ জন। কেরালায় মোট আক্রান্তের সংখ্যা ২,১০০ এবং পাঞ্জাবে ১,০৪৩ জন। কেন্দ্রীয় সরকারের পক্ষ থেকে করোনা প্রতিরোধে রোজই আক্রান্ত রাজ্যগুলির সঙ্গে উচ্চপর্যায়ের পর্যালোচনা করা হচ্ছে। স্বাস্থ্য সচিবের পক্ষ থেকেও প্রতি সপ্তাহে পর্যালোচনা বৈঠক করা হচ্ছে। রোগ সংক্রমণ প্রতি রোধে প্রয়োজনীয় ব্যবস্থা নেওয়ার জন্য রাজ্যগুলিকে পরামর্শ দেওয়া হচ্ছে।
সম্প্রতি, কেন্দ্রীয় সরকারের পক্ষ থেকে করোনা নিয়ন্ত্রণে সাহায্য করতে উচ্চ পর্যায়ের জনস্বাস্থ্য সংক্রান্ত বিশেষজ্ঞ দল মহারাষ্ট্র ও পাঞ্জাবে পাঠানো হয়েছে।
এছাড়াও, মহারাষ্ট্র, কেরালা, ছত্রিশগড়, মধ্যপ্রদেশ, গুজরাট, পাঞ্জাব, কর্ণাটক, তামিলনাড়ু, পশ্চিমবঙ্গ এবং জম্বু কাশ্মীরে করোনা সংক্রমণ ঠেকাতে উচ্চপর্যায়ের প্রতিনিধিদল রয়েছে।
এদিকে, ভারতের সক্রিয় ভাবে করোনা আক্রান্তের সংখ্যা আজ ১,৮৮,৭৪৭-এ গিয়ে পৌঁছেছে। মোট আক্রান্তের চেয়ে সক্রিয়ভাবে আক্রান্তের পরিমাণ দাঁড়িয়েছে ১.৬৮ শতাংশ। দেশে এ পর্যন্ত ২২ কোটি মানুষের নমুনা পরীক্ষা করা হয়েছে। আজ সকাল ৭টা পর্যন্ত সর্বশেষ পাওয়া তথ্য অনুযায়ী, এ পর্যন্ত ২.০৯ কোটি মানুষকে করোনার টিকা দেওয়া হয়েছে।
গত ২৪ ঘন্টায় করোনায় আক্রান্ত হয়ে সারাদেশে মোট ৯৭ জনের মৃত্যু হয়েছে। দেশের ১৮ টি রাজ্য ও কেন্দ্রশাসিত অঞ্চলে গত ২৪ ঘন্টায় করোনা আক্রান্ত হয়ে একজনেরও মৃত্যু হয়নি।
এই রাজ্যগুলির মধ্যে রয়েছে আন্দামান ও নিকোবর দ্বীপপুঞ্জ, অরুণাচল প্রদেশ, আসাম, চন্ডিগড়, দমন এবং দিউ, দাদরা এবং নগর হাবেলি, গোয়া, হরিয়ানা, হিমাচল প্রদেশ, লাদাখ, মনিপুর, মেঘালয়, মিজোরাম, নাগাল্যান্ড, ওড়িশা, পন্ডিচেরি, রাজস্থান, সিকিম এবং ত্রিপুরা।
যুবওক্রীড়াবিষয়কমন্ত্রক
ব্রিকস গোষ্ঠীভুক্ত রাষ্ট্রগুলির মধ্যে সাংস্কৃতিক ও ক্রীড়া ক্ষেত্রে সহযোগিতার জন্য স্বাক্ষরিত সমঝোতা পত্রটিকে কেন্দ্রীয় মন্ত্রিসভার অনুমোদন
নয়াদিল্লী, ২৫ নভেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ব্রিকস গোষ্ঠীভুক্ত রাষ্ট্রগুলির মধ্যে সাংস্কৃতিক ও ক্রীড়া ক্ষেত্রে সহযোগিতার জন্য স্বাক্ষরিত সমঝোতা পত্রটি নিয়ে আলোচনা হয়েছে।
৫টি দেশের মধ্যে খেলাধুলার বিষয়ে সহযোগিতার ক্ষেত্রে বিভিন্ন তথ্যের আদান-প্রদান করা হবে এবং ক্রীড়া বিজ্ঞান, ওষুধ, প্রশিক্ষণের বিভিন্ন দিকের মানোন্নয়ন ঘটানো হবে। এরফলে আমাদের দেশের খেলোয়াড়রা আন্তর্জাতিক ক্রীড়া অনুষ্ঠানগুলিতে ভালো ফল করবেন এবং ব্রিকস গোষ্ঠীভুক্ত দেশগুলির মধ্যে দ্বিপাক্ষিক সম্পর্ক আরও দৃঢ় হবে।
ক্রীড়া ক্ষেত্রে এই ৫টি দেশের মধ্যে সহযোগিতার ফলে জাতি, বর্ণ, ধর্ম, লিঙ্গ ও অঞ্চল ভেদে সমস্ত খেলোয়াড়-ই উপকৃত হবেন।
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং মহাত্মা গান্ধীর ১৫০তম জন্মবার্ষিকী উপলক্ষে মূর্তির আবরণ উন্মোচন করলেন
নয়াদিল্লি, ২ অক্টোবর, ২০১৯
প্রতিরক্ষা মন্ত্রী শ্রী রাজনাথ সিং দিল্লি ক্যান্টনমেন্টে মহাত্মা গান্ধীর একটি মূর্তির আবরণ উন্মোচন করেন। জাতির জনকের প্রতি শ্রদ্ধা জানাতে গিয়ে তিনি বলেন, মহাত্মা গান্ধী হলেন একজন বিরল ব্যক্তিত্ব যিনি আনুষ্ঠানিকভাবে ক্ষমতায় না থেকেও মানুষের ওপর বিশাল প্রভাব বিস্তার করতে পেরেছিলেন।
১৫০তম জন্মবার্ষিকী উপলক্ষে ডিরেক্টরেট অফ ডিফেন্স এস্টেট্স মহাত্মা গান্ধীর মূর্তিটি স্থাপন করে দিল্লি ক্যান্টনমন্টের শ্রী নাগেশ গার্ডেনে। প্রতিরক্ষা মন্ত্রী প্রাক্তন প্রধানমন্ত্রী লালবাহাদুর শাস্ত্রীর প্রতিও শ্রদ্ধার্ঘ্য নিবেদন করেন। তাঁরও জন্মদিন মহাত্মা গান্ধীর জন্মদিনেই।
উপস্থিত সকলের প্রতি শ্রী রাজনাথ সিং বলেন, মহাত্মা গান্ধীর রাজনৈতিক কর্মসূচিগুলির অর্থনৈতিক, সামাজিক এবং সাংস্কৃতিক বার্তার পাশাপাশি, মানুষের জন্যও বার্তা ছিল। চম্পারণ আন্দোলনের উল্লেখ করে শ্রী রাজনাথ সিং বলেন, মহাত্মা গান্ধী যখন উৎপীড়িত নীল চাষিদের অধিকার নিয়ে লড়াই করছেন, তখনও তাঁদের আশপাশের এলাকা এবং গ্রাম পরিষ্কার রাখার জন্য কাজ করতে বলেছেন তিনি। তাঁর ঐ কাজটি স্বাধীনতার মতোই গুরুত্বপূর্ণ ছিল।
তিনি বলেন, মহাত্মা গান্ধীর স্বচ্ছতা সম্পর্কে ধারণা এবং কাজকে প্রধানমন্ত্রী শ্রী নরেন্দ্র মোদী জন-আন্দোলনে রূপান্তর করেছে যার ফল প্রত্যেকেই দেখতে পাচ্ছে। ২০১৪-য় যেখানে ৩৭ শতাংশ বাড়িতে শৌচালয় ছিল, সেখানে তা বেড়ে দাঁড়িয়েছে ৯৮ শতাংশ। সব মিলিয়ে গত পাঁচ বছরে ১১ কোটি শৌচালয় নির্মাণ করা হয়েছে।
প্রতিরক্ষা মন্ত্রী সাধারণ মানুষকে স্বচ্ছতা কর্মসূচিকে পরিবেশ রক্ষার সঙ্গে সংযুক্তির আবেদন করেন এবং শপথ নিতে বলেন যে একবার ব্যবহারযোগ্য প্লাস্টিকের থলি তাঁরা ব্যবহার করবেন না যা প্রকৃতি মায়ের পক্ষে অত্যন্ত ক্ষতিকারক। পরিবর্তে, তিনি পরিবেশ-বান্ধব কাপড়ের থলি ব্যবহারের পক্ষে সওয়াল করেন। শ্রী রাজনাথ সিং বলেন, এর ফলে গরিব মানুষের কর্মসংস্থানের সুযোগ তৈরি হবে। তিনি বলেন, নদীকে দূষণ থেকে রক্ষা করার অর্থ আমাদের সভ্যতাকে রক্ষা করা।
প্রতিরক্ষা মন্ত্রী শ্রী রাজনাথ সিং উপস্থিত সকলকে স্বচ্ছতার শপথবাক্য পাঠ করান। এরপর, ‘স্বচ্ছতা হি সেবা’ অভিযানে অংশ নিয়ে একটি গাছের চারা রোপন করেন।
সাংসদ শ্রীমতী মীনাক্ষী লেখিও ভাষণ দেন। দেশের ৬২টি ক্যান্টমেন্টকেই প্রকাশ্য শৌচমুক্ত এলাকা করায় তিনি ডিরেক্টরেট জেনারেল ডিফেন্স এস্টেট্স অ্যান্ড ক্যান্টনমেন্ট বোর্ডের প্রশংসা করেন। প্রতিরক্ষা অর্থ সচিব শ্রীমতী গার্গী কউল, ডিফেন্স এস্টেট্স-এর মহানির্দেশক শ্রীমতী দীপা বাজোয়া, দিল্লি এলাকার জিওসি হেডকোয়ার্টার লেঃ জেনারেল অসিত মিস্ত্রী, কন্ট্রোলার জেনারেল অফ ডিফেন্স অ্যাকাউন্টস শ্রী সঞ্জীব মিত্তল এবং মন্ত্রকের অন্য বরিষ্ঠ আধিকারিকরাও উপস্থিত ছিলেন। স্কুলের ছাত্রছাত্রীরা ‘বৈষ্ণব জন তো’ পরিবেশন করে এবং বাগানে তারা মহাত্মা গান্ধীর প্রিয় বিষয় ফুটিয়ে তোলে।
CG/AP/DM
(Visitor Counter : 27
রেলমন্ত্রক
সিএসএমটি রেল স্টেশনের পুনরুন্নয়ন
নয়াদিল্লী, ২৪ আগস্ট, ২০২০
মুম্বাইয়ের ছত্রপতি শিবাজী মহারাজ টার্মিনাস রেল স্টেশনের সরকারি-বেসরকারী অংশীদারিত্বে পুনরুন্নয়নের প্রস্তাবটি পাবলিক প্রাইভেট পার্টনারশিপ অ্যাপ্রেইজাল কমিটি নীতিগতভাবে অনুমোদন করেছিল। আইআরএসডিসি এই সরকারি-বেসরকারী অংশীদারিত্বের উদ্যোগের জন্য রিকোয়েস্ট ফর কোয়ালিফিকেশন  ২০শে আগস্ট আহ্বান করেছিল। এ সংক্রান্ত বিস্তারিত নথি http://irsdc.enivida.com/ ওয়েবসাইট থেকে পাওয়া যাবে। এই প্রকল্পের প্রাক নিলামের বৈঠকটি ২২শে সেপ্টেম্বর অনুষ্ঠিত হবে। আবেদনপত্র ২২শে অক্টোবরের মধ্যে জমা দিতে হবে।
আবেদনকারীদের মধ্যে থেকে বাছাই করে যোগ্য সংস্থাগুলির একটি তালিকা তৈরি করা হবে। পুরো প্রক্রিয়াটি দুটি পর্যায়ে হবে। যে সংস্থাকে এই কাজে বাছাই করা হবে তারা রেল স্টেশনের উন্নয়ন এবং স্টেশন সংলগ্ন রেলের জমিতে ৬০ বছর ধরে বাণিজ্যিক উন্নয়নের কাজ করবে। বাছাই করা কিছু জায়গায় ৯৯ বছর আবাসন প্রকল্পের কাজ করতে পারবে। এই সংস্থা স্টেশনের পরিচালন ও রক্ষাণাবেক্ষণের কাজও ৬০ বছর ধরে করবে। সংস্থাটি স্টেশনের বাণিজ্যিক পরিচালনের দায়িত্ব গ্রহণের ফলে মন্ত্রকের রাজস্ব আদায়ের নতুন উৎস পাওয়া যাবে।
ফরাসী সংস্থা মেসার্স এআরইপি পুরো প্রক্রিয়াটির পরিকল্পনা করেছে। এরজন্য বিভিন্ন মহলে নিয়মিত আলোচনা চালানো হয়েছিল। পুরো স্টেশনের পুনরুন্নয়নের জন্য ব্যয় ধার্য করা হয়েছে ১৬৪২ কোটি টাকা। যে সংস্থা দায়িত্ব পাবে তাকে পরিকল্পনা, নির্মাণ, আর্থিক বিষয়াবলী, পরিচালন এবং হস্তান্তর প্রক্রিয়া মেনে চলতে হবে।
এ বিষয়ে সর্বশেষ তথ্য পাওয়ার জন্য আইআরএসডিসি-র সোশ্যাল মিডিয়ায় বিজ্ঞপ্তিগুলি দেখতে হবে। ট্যুইটারে @irsdcinfo, ফেসবুকে facebook.com/IRSDC, লিঙ্কডিন-এ linkedin.com/company/indian-railway-stations-development-corporation-limited ছাড়াও সংস্থার ওয়েবসাইট irsdc.in দেখার অনুরোধ করা হচ্ছে।
(CG/CB/NS
প্রধানমন্ত্রীরদপ্তর
প্রধানমন্ত্রী ঐতিহাসিক বোড়ো চুক্তিকে স্বাগত জানিয়ে বলেছেন এটি বোড়ো জনগণের জীবনে রূপান্তর নিয়ে আসবে
নয়াদিল্লি, ২৭ জানুয়ারি, ২০২০
ঐতিহাসিক বোড়ো চুক্তি আজ স্বাক্ষর হওয়ায় প্রধানমন্ত্রী শ্রী নরেন্দ্র মোদী এই উদ্যোগকে স্বাগত জানিয়েছেন। তিনি বলেছেন, এই চুক্তির ফলে বোড়ো জনগণের জীবনে পরিবর্তন আসবে।
এক ট্যুইট বার্তায় প্রধানমন্ত্রী বলেছেন, “শান্তি, সম্প্রীতি ও ঐক্যবদ্ধতার নতুন প্রভাতের সূচনা হ’ল! আজকের দিনটি ভারতের জন্য একটি বিশেষ দিন। বোড়ো গোষ্ঠীগুলির সঙ্গে যে চুক্তি আজ স্বাক্ষরিত হয়েছে, তা বোড়ো জনগণের জীবনে রূপান্তর আনবে। অনেকগুলি কারণে আজ এই বোড়ো চুক্তি স্বাক্ষরিত হয়েছে। এই চুক্তি সফলভাবে সংশ্লিষ্ট সকলকে একটি ব্যবস্থার আওতায় নিয়ে এসেছে। যারা সশস্ত্র প্রতিরোধ গোষ্ঠীর সঙ্গে যুক্ত ছিলেন, তাঁরা এখন মূলস্রোতে অন্তর্ভুক্ত হয়ে আমাদের দেশের প্রগতির জন্য অবদান রাখবেন।
বোড়ো গোষ্ঠীগুলির সঙ্গে এই চুক্তিটি বোড়ো জনগণকে আরও সুরক্ষা দেবে এবং তাঁদের অনন্য সংস্কৃতিকে জনপ্রিয় করে তুলবে। তাঁরা উন্নয়নমুখী বিভিন্ন উদ্যোগে সুফল পাবেন। বোড়ো জনগণের চাহিদাগুলি রূপায়ণে সম্ভাব্য সবরকমের সহযোগিতা দেওয়ার ব্যাপারে আমরা অঙ্গীকারবদ্ধ”।
CG/CB/SB
(Visitor Counter : 82
প্রধানমন্ত্রীরদপ্তর
প্রধানমন্ত্রী ২৬এ জুন অনুষ্ঠিতব্য মাসিক বেতার অনুষ্ঠান মন কি বাত-এ যেসব মতামত পেয়েছেন তার জন্য সন্তোষ প্রকাশ করেছেন
নয়াদিল্লী, ১৯ মে, ২০২২
প্রধানমন্ত্রী শ্রী নরেন্দ্র মোদী ২৬এ জুন অনুষ্ঠিতব্য মাসিক বেতার অনুষ্ঠান মন কি বাত-এ যেসব মতামত পেয়েছেন তার জন্য সন্তোষ প্রকাশ করেছেন। শ্রী মোদী মন কি বাত-এর বিষয়ে নিজেদের মতামত পাঠাতে সকলকে মাইগভ ও নমো অ্যাপে মতামত পাঠানোর আহ্বান জানিয়েছেন।
এক ট্যুইট বার্তায় প্রধানমন্ত্রী বলেছেন, “২৬এ জুন অনুষ্ঠিতব্য মাসিক বেতার অনুষ্ঠান #MannKiBaat-এ যেসব মতামত পেয়েছি তার জন্য সকলকে ধন্যবাদ জানাই। মাইগভ ও নমো অ্যাপে আপনারা আপনাদের মতামত পাঠাতে পারেন।”
PG/CB/NS
(
যুবওক্রীড়াবিষয়কমন্ত্রক
৫০০টি বেসরকারী প্রতিষ্ঠানকে উৎসাহ ভিত্তিক সহায়তা দেবে ক্রীড়া মন্ত্রক
নতুন দিল্লি, ১৪ নভেম্বর, ২০২০
খেলো ইন্ডিয়া প্রকল্পের আওতায় ২০২০ – ২১ অর্থবর্ষ থেকে পরবর্তী ৪ বছরে ক্রীড়া মন্ত্রক ৫০০টি বেসরকারী প্রতিষ্ঠানকে উৎসাহ দানের জন্য আর্থিক সাহায্য দেবে। ভারতে এধরণের উদ্যোগ এটিই প্রথম।
বেসরকারী প্রতিষ্ঠানগুলিকে এক্ষেত্রে কয়েকটি ভাগে শ্রেণীবিভক্ত করা হবে। এর জন্য যে বিষয়গুলি বিবেচিত হবে সেগুলি হল : ঐ প্রতিষ্ঠানের থেকে প্রশিক্ষিত খেলোয়াড়দের সাফল্য, প্রতিষ্ঠানে কোচেদের মান, খেলার মাঠ ও অন্যান্য আনুসঙ্গিক পরিকাঠামোর মান, ক্রীড়া বিজ্ঞান অনুসারে বিভিন্ন সুযোগ সুবিধা ও ঐ প্রতিষ্ঠানের কর্মচারী। ২০২৮ সালের অলিম্পিক প্রতিযোগিতার কথা বিবেচনা করে ১৮টি খেলা চিহ্নিত করে প্রথম পর্যায়ে যে সব প্রতিষ্ঠান এই সাহায্য পাবে তাদের বাছাই করা হবে ।
কেন্দ্রীয় যুব বিষয়ক ও ক্রীড়া মন্ত্রী শ্রী কিরেন রিজিজু বলেছেন, দেশের প্রত্যন্ত অঞ্চলে সম্ভাবনাময় খেলোয়াড়দের শনাক্ত করতে সরকার, এই প্রতিষ্ঠানগুলিকে সাহায্য করবে। দেশের বিভিন্ন জায়গায়, প্রতিভাবান খেলোয়াড়দের চিহ্নিত করে তাদের প্রশিক্ষিত করার প্রশংসনীয় কাজ ছোট ছোট প্রতিষ্ঠানগুলি করে আসছে। এই উদ্যোগের ফলে এই সব প্রতিষ্ঠান উৎসাহিত হবে।
অলিম্পিক পদকজয়ী গগণ নারাং “গান ফর গ্লোরি” নামে গগণ নারাং স্পোর্টস প্রমোশন ফাউন্ডেশনের আওতায় একটি বেসরকারী প্রতিষ্ঠান পরিচালনা করেন। শ্রী রিজিজু এই প্রসঙ্গে বলেছেন, বেসরকারী স্তরে এধরণের প্রতিষ্ঠান গড়ে তোলার লক্ষ্যে এটি একটি ইতিবাচক পদক্ষেপ। এর ফলে বিশ্বমানের পরিকাঠামো তৈরি করে সেখান থেকে আন্তর্জাতিকমানের খেলোয়াড় গড়ে তোলা যাবে।
সাই এবং এনএসএফ একযোগে এই প্রকল্পে কাজ করবে। বিভিন্ন প্রতিষ্ঠানের শ্রেণী বিন্যাসের জন্য এই সংস্থা দুটি প্রথমে আলোচনা চালাবে। এর পর সিদ্ধান্ত নেওয়া হবে, কোন কোন প্রতিষ্ঠানকে কোন ক্ষেত্রে আর্থিক সাহায্য দেওয়া হবে। প্রশিক্ষণের গুণমান বিচার করার জন্য সব প্রতিষ্ঠানে ক্রীড়া বিজ্ঞানের নিয়মগুলি মানা হচ্ছে কিনা তার উপর বিশেষ গুরুত্ব দেওয়া হবে।
জাতীয় ব্যাডমিন্টন কোচ পুল্লেলা গোপীচাঁদ সরকারকে এই উদ্যোগের জন্য ধন্যবাদ জানিয়েছেন। তিনি বলেছেন, এর ফলে ক্রীড়া জগতের সব ধরণের খেলোয়াড় উপকৃত হবেন।
দক্ষতাউন্নয়নওশিল্পোদ্যোগমন্ত্রক
কোভিড-১৯ এর লকডাউন চলার সময় শিক্ষানবিশরা পুরো ভাতা পাবেনঃ ডঃ মহেন্দ্র নাথ পান্ডে
নতুনদিল্লি, ৩১ মার্চ, ২০২০
নোভেল করোনা ভাইরাসের মোকাবিলায় সরকারের অঙ্গীকারের অংশ হিসেবে কেন্দ্রীয় দক্ষতা উন্নয়ন ও শিল্প বিকাশ মন্ত্রক আজ এক বিজ্ঞপ্তিতে জানিয়েছে, তাঁদের স্বীকৃত বিভিন্ন সংস্থায় যে সব শিক্ষানবিশ রয়েছেন, লকডাউন অর্থাৎ প্রতিরোধমূলক নিয়ন্ত্রণ ব্যবস্থা চলার সময় তাঁরা পুরো ভাতা পাবেন। সরকারও এই সময়কালে ন্যাশনাল এপ্রেন্টিসশীপ প্রমোশন স্কিমের আওতায় ওই সংস্থাগুলিকে ভাতাবাবদ পুরো অর্থ ফেরত দেবে।
১৯৬১ সালের শিক্ষানবিশ আইন অনুযায়ী শিক্ষানবিশি চলার সময় প্রতিষ্ঠানে যদি ধর্মঘট, লকআউট বা লেঅফ হয় তাহলে ওই শিক্ষানবিশ তাঁর প্রশিক্ষণ শেষ করতে সম পরিমাণ বাড়তি সময় পাবেন। তবে এই ধর্মঘট, লকআউট বা লেঅফ সর্বোচ্চ ৬ মাসের মধ্যে থাকলে তবেই ওই শিক্ষানবিশ অতিরিক্ত সময়ের ভাতা পাবেন।
দক্ষতা উন্নয়ন ও শিল্পোদ্যোগ মন্ত্রী ডঃ মহেন্দ্র নাথ পান্ডে জানিয়েছেন, কোভিড-১৯ এর মোকাবিলায় আমাদের সকলের একসঙ্গে কাজ করা উচিত। উদ্ভূত পরিস্থিতিতে এই সময়ে শিক্ষানবিশদের তাই ভাতা দেওয়ার সিদ্ধান্ত নেওয়া হয়েছে।
যুব সম্প্রদায় স্কুল বা কলেজ ছাড়ার পর কাজের সুযোগ পাওয়ার জন্য শিক্ষানবিশ কার্যক্রম একটি ফলপ্রসূ উদ্যোগ। এর মাধ্যমে শিল্পজগতের সঙ্গে প্রশিক্ষণ কেন্দ্রগুলির যোগাযোগ গড়ে ওঠে। ‘দক্ষ ভারত’ কর্মসূচীকে বাস্তবায়িত করার ক্ষেত্রেও এটি গুরুত্বপূর্ণ প্রয়াস।
(CG/CB
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা ২০১৪-১৫ থেকে ২০২০-২১ পর্যন্ত তুলো উৎপাদন মরশুমের  জন্য ন্যূনতম সহায়ক মূল্য প্রদানের আওতায় ক্ষতিপূরণ পুষিয়ে দেওয়ার জন্য অতিরিক্ত ব্যয়ে অনুমোদন দিয়েছে
নতুন দিল্লি, ১০ নভেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় অর্থনৈতিক বিষয়ক ক্যাবিনেট কমিটি ২০১৪-১৫ থেকে ২০২০-২১ পর্যন্ত তুলো উৎপাদন মরশুমে কটন কর্পোরেশন অফ ইন্ডিয়া -কে ১৭,৪০৮.৮৫ কোটি টাকার সহায়তা মূল্য দেওয়ার প্রস্তাব অনুমোদন করেছে।
এতে তুলো চাষীদের স্বার্থ সুরক্ষিত হবে। ২০১৪-১৫ থেকে ২০২০-২১ তুলো উৎপাদন বর্ষ পর্যন্ত চাষীরা তুলোর ন্যূনতম সহায়ক মূল্য পাবেন। এটি বাস্তবায়নের ফলে দেশের আর্থিক কর্মকাণ্ডে তুলো চাষীদের অন্তর্ভুক্তি বৃদ্ধি পাবে। এমনকি কৃষকদের দুর্দশা দূর করতেও সাহায্য করবে।
তুলো হলো দেশের অন্যতম গুরুত্বপূর্ণ অর্থকারী ফসল। এর সঙ্গে প্রায় ৫৮ লক্ষ তুলো চাষীর জীবন-জীবিকা জড়িয়ে রয়েছে। পাশাপাশি, তুলো প্রক্রিয়াজাতকরণ ও ব্যবসার মতো একাধিক কার্যকলাপের সঙ্গে ৪০০ থেকে ৫০০ লক্ষ লোকের রুটিরুজি যুক্ত।
২০২০-২১ তুলো উৎপাদন মরশুমে দেশে ১৩৩ লক্ষ হেক্টর জমিতে তুলো চাষ হয়েছে। এর থেকে ৩৬০ লক্ষ বেল তুলো উৎপাদিত হয়েছে, যা বিশ্বব্যাপী মোট তুলো উৎপাদনের প্রায় ২৫ শতাংশ। কমিশন ফর এগ্রিকালচারাল কস্টস অ্যান্ড প্রাইসেস -এর সুপারিশের ভিত্তিতে কেন্দ্রীয় সরকার তুলোর বীজের  ন্যূনতম সহায়ক মূল্য স্থির করে থাকে।
কেন্দ্রীয় সরকার সিসিআই-কে কেন্দ্রীয় নোডাল এজেন্সি হিসেবে নিয়োগ করেছে। তুলোর দাম ন্যূনতম সহায়ক মূল্যের নীচে নেমে গেলে এই সংস্থা কৃষকদের কাছ থেকে উন্নতমানের তুলো সংগ্রহ করে থাকে। পাশাপাশি যে কোনো প্রতিকূল পরিস্থিতিতে তুলো চাষীরা যাতে ন্যূনতম সহায়ক মূল্য পান, সেদিকেও নজর রাখে।
দেশের ১৪৩টি জেলায় ৪৭৪টি তুলো ক্রয় কেন্দ্র খোলা হয়েছে। মূলত, দেশের ১১টি প্রধান তুলো উৎপাদিত রাজ্যগুলিতেই সিসিআই এই পরিকাঠামো গড়ে তুলেছে। ২০১৯-২০ ও ২০২০-২১ গত দুটি তুলো উৎপাদন মরশুমে বিশ্ব মহামারীর সময় সিসিআই দেশে উৎপাদিত তুলোর এক তৃতীয়াংশ কিনে নেয়। এতে প্রায় ৪০ লক্ষ কৃষকের ব্যাঙ্ক অ্যাকাউন্টে সরাসরি ৫৫ হাজার কোটি টাকা জমা পড়েছে। বর্তমান তুলো উৎপাদন মরশুমে সিসিআই ইতিমধ্যেই দেশের প্রধান ১১টি তুলো উৎপাদনকারী রাজ্যে ৪৫০টিরও বেশি তুলো ক্রয় কেন্দ্র খুলেছে। কৃষকরা যাতে ন্যূনতম সহায়ক মূল্যে তুলো বিক্রি করতে পারেন তার জন্যই এই উদ্যোগ নেওয়া হয়েছে।
CG/SS/SKD/
(